open-index/open-wikipedia-markdown huggingface dataset:
Maico

**Maico** on vuosina 1926–1986 toiminut moottoripyörien ja autojen valmistaja. Maico valmisti pieniä kääpiöautoja vuosina 1955–1958 ostettuaan pienen saksalaisen Champion-autotehtaan.

## Maico-autot
Maicon autoissa oli Heinkelin valmistama kaksitahtinen kaksisylinterinen rivimoottori, tilavuudeltaan 400 ja 452 cm³. Tehoa autoissa oli 11-13 kW (15-18 hv). Huippunopeus oli 80-90 km/t.

**Maico 500** oli Maico-tehtaan menestynein automalli, jota valmistettiin 6301 kappaletta vuosina 1956–1958. Championin tekniikkaan ja koriin perustuva Maico oli nelipaikkainen ja kaksiovinen. Vaihteita oli kolme. Kaksitahtisen kaksisylinterisen 452 cm³ rivimoottorin teho 13 oli kilowattia (18 hv). Huippunopeus 95 km/t. Moottori sijaitsi takana.

## Mitat (Maico 500)

**Maico 500 Sport** oli 500-mallin urheilullinen erikoismalli, johon mahtui vain kaksi ihmistä. Tehoa oli 14,5 kilowattia (20 hv). Huippunopeus 110 km/t. Moottori oli muiden Maicojen tapaan takana. Paino 585 kiloa. Kääntösäde 5,5 metriä. Maico 500 Sport -mallia valmistettiin vain neljä kappaletta, joista yksi on yhä jäljellä saksalaisessa museossa.

## Lähteet
*Tekniikan Maailma 10/1957, pikkuautokatsaus, Maico 500 ja Maico 500 Sport
*Tekniikan Maailma 10/1955, sivu 332, Maicon ensiesittely

## Aiheesta muualla
*http://microcarmuseum.com/tour/maico-500.html
Toverit herätkää – Poliittinen laululiike Suomessa

**Toverit herätkää – Poliittinen laululiike Suomessa** on Timo Kalevi Forssin kirjoittama ja Into Kustannuksen kustantama kirja vuodelta 2015. Kirja esittelee työväenlaulujen poliittisen laululiikkeen historiaa 1800-luvun lopulta 1970-luvulle ja kertoo myös räppäreistä kuten Paleface, jotka ovat saaneet vaikutteita laululiikkeestä. Kirja julkistettiin Työväen Musiikkitapahtumassa Valkeakoskella, jossa oli myös *Toverit herätkää* -konsertti.

## Lähteet
Glas 04 -sarja

**Glas 04-sarja** on saksalaisen Glas-tehtaan pikkuautosarja, jota valmistettiin eri korimalleina vuosina 1962-1967. Sarjaan kuului kolme mallia moottorin koon mukaan, **Glas 1004** (moottori 992 cm³), **Glas 1204** (1189 cm³) ja **Glas 1304** (moottori 1290 cm³).

Glasin 04-autot olivat takavetoisia ja kaksiovisia. Niissä käytettiin ensimmäisenä hammashihnakäyttöistä nokka-akselia.

Korimalleista coupe esiteltiin ensin Frankfurtin autonäyttelyssä syyskuussa 1961. Glas 04-sarjan Coupea valmistettiin toukokuusta 1962 lokakuuhun 1962, sedania tammikuusta 1963 joulukuuhun 1967, avoautoa 1963-1967 ja farmaria 1966-1967.

## 1204
Glas 1204:ssä on nelisylinterinen nelitahtinen 1189 cm³ rivimoottori. Teho 39 kW /5100 r/min ja vääntöä 90 Nm /2000 r/min (DIN, 53 hv ja 9,15 kpm). Varustelu on hyvä 1960-luvun alun pikkuautoksi. Pääntukia ei ole, kuten ei juuri muissakaan 1960-luvun autoissa. Myös polttoainemittari puuttuu. Ohjaus toimii nopeasti ja kevyesti.

Autolehden koeajossa Glas 1204 kiihtyi 0-80 km/t 11,4 sekunnissa, 0-100 km/t 18,0 sekunnissa ja 0-120 km/t 31,8 sekunnissa. Huippunopeus on tehtaan ilmoituksen mukaan 145 km/t.

Glas 1204 maksoi Suomessa vuonna 1963 8950 markkaa.

## Mitat

## Lähteet
Pääteasema Brooklyn

**Pääteasema Brooklyn** (*Last Exit to Brooklyn*) on vuonna 1989 ensi-iltansa saanut Uli Edelin ohjaama saksalais-brittiläinen draamaelokuva, joka perustuu Hubert Selbyn samannimiseen menestysromaaniin. Sen pääaiheita ovat prostituutio sekä työväenluokkaan kuuluvat erilaiset ihmiskohtalot lain molemmilla puolin.

Rosoinen jännityselokuva sijoittuu 1950-luvun Brooklyniin, jossa työväenluokan monenkirjavat ihmiset kohtaavat; Tralala on asiakkaaseen ihastuva prostituoitu ja Harry on ammattiyhdistysaktiivi, joka kamppailee seksuaali-identiteettinsä kanssa. Monet yrittävät etsiä omaa polkuaan huumeiden, rikosten ja väkivallan synkillä nurkilla.

Elokuvan pohjana toiminut romaani oli aikanaan kiistanalainen; se pantiin Italiassa myyntikieltoon ja sen ”epäsiveellisyyttä” puitiin yhdeksän päivää kestäneessä oikeudenkäynnissä. Kriitikoiden myönteisistä arvioista huolimatta kirja aiheutti julkaisunsa myötä paljon ristiriitoja, sillä se kertoi kaunistelematta yhteiskunnan vaietuista aiheista.

Myös elokuva saavutti kriitikoiden suosion. Rotten Tomatoes-sivuston arvioista 78% oli positiivisia. Rajallinen teatterilevitys kuitenkin esti elokuvan kaupallisen menestymisen.

## Näyttelijät

## Tuotanto
Elokuva on pääosin saksalaista tuotantoa, mutta se kuvattiin Yhdysvalloissa ja myös näyttelijät olivat amerikkalaisia.

## Arvioita
*[[Video-opas|Video-oppaassa]]* vuodelta 1994 Esko Rautakorpi sanoo elokuvan tapahtumien yllä leijuvan jatkuvasti toivottomuutta ja väkivallan uhkaa. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Glas V8

**Glas V8** on vuosina 1966–1968 valmistettu kaksiovinen nelipaikkainen urheiluauto. V8-mallin valmistuksen aloittamisesta Glas-tehdas päätti Glas GT-mallin suosion perusteella vuonna 1964.

V8-moottori rakennettiin yhdistämällä kaksi 1290-kuutioista rivimoottoria. Myöhemmin 2,6-litraista moottoria suurennettiin 3-litraiseksi, mutta se ehti tuotantoon vasta BMW:n otettua Glas-tehtaan haltuunsa, joten isompimoottorista mallia myytiin vain BMW-merkkisenä, BMW 3000 V8. Pienempää moottorivaihtoehtoa myytiin mallinimellä **Glas 2600 V8**.

Glas V8-mallia (2600) valmistettiin elokuusta 1966 vuoden 1967 loppuun. **BMW 3000 V8** ehti olla tuotannossa vain vajaan vuoden, syyskuusta 1967 toukokuuhun 1968. Kaikkiaan valmistettiin 300 2600-mallia ja 418 3000-mallia eli yhteensä V8-malleja valmistui vain 718 kappaletta.

Glas V8 esiteltiin syyskuussa 1965 Frankfurtin autonäyttelyssä. Korin oli muotoillut italialainen Pietro Frua. Auton huippunopeudeksi ilmoitettiin 200 km/t, myöhemmin 195 km/t.

2600-mallin kahdeksansylinterisen 2580 cm³ V-moottorin suurin teho on 110 kW /5600 r/min (DIN, 150 hv) ja suurin vääntömomentti 203 Nm /4500 r/min. Auto on takavetoinen.

Vaihteita on neljä. Lisävarusteena oli saatavissa automaattivaihteisto.

3000-mallissa moottoria on kasvatettu lisäämällä sylinterien läpimittaa ja iskun pituutta mittoihin 78 x 78 mm. V8-moottorin iskutilavuus on 2982 cm³. Suurin teho on 118 kW /5100 r/min (DIN, 160 hv) ja suurin vääntömomentti 236 Nm /3500-4200 r/min.

Suorituskyky on hyvä. 2600 malli kiihtyy tehtaan mukaan 0-100 km/t 11,0 sekunnissa. BMW:n 3-litrainen kiihtyy hieman nopeammin, 0-100 km/t 10,0 sekunnissa.

## Mitat

## Lähteet
* Tekniikan Maailma 17/1965

## Aiheesta muualla
* http://www.glasclub.org/index.php/en/glas-vehicles/glas-v8/description
* http://www.ascari.de/fahrzeugangebot-classic-cars-und-sportwagen/glas-v8-coupe.html
Benediktinmunat

**Benediktinmunat** () on alkujaan pohjoisamerikkalainen aamiainen tai brunssi. Se sisältää halkaistun sämpylän, joka on täytetty paistetulla kinkulla tai pekonilla ja uppomunalla, maustettuna hollandaisekastikkeella. Benediktinmunat lienee nimetty Benedict-nimisen Waldorf-Astoria Hotelin ravintola-asiakkaan mukaan. Kansanperinne kertoo, että hän halusi kyseiset aineet sisältävää aamiaista, koska ei löytänyt aamiaislistalta itseään miellyttävää annosta.

## Aiheesta muualla
Margarita Levieva

**Margarita Vladimirovna Levieva** (; s. 9. helmikuuta 1980 Leningrad, Neuvostoliitto) on venäläis-amerikkalainen elokuva- ja televisionäyttelijä. Hän on näytellyt muun muassa televisiosarjoissa *[[Kadotettu (televisiosarja)|Kadotettu]]* ja *[[Kosto (televisiosarja)|Kosto]]* sekä elokuvissa *[[Adventureland]]* (2009), *[[L.A. Gigolo]]* (2009) ja *[[The Lincoln Lawyer – Oikeuden palvelija]]* (2011).

Levieva syntyi Leningradissa, (nykyään Pietari) Venäjällä ja on venäläisjuutalaisesta perheestä. Hän muutti Yhdysvaltoihin 11-vuotiaana äitinsä ja kaksoisveljensä kanssa. Levieva kilpaili rytmisessä voimistelussa ennen näyttelijänuraansa. 

## Aiheesta muualla

*
Helle Thorning-Schmidtin I hallitus

**Helle Thorning-Schmidtin I hallitus** oli Tanskan hallitus, joka toimi lokakuusta 2011 helmikuuhun 2014. Sosiaalidemokraattien puheenjohtajan Helle Thorning-Schmidtin johtaman hallituksen muodostivat Kansankäräjien vasemmistolaiset puolueet vuoden 2011 vaalivoiton myötä. Hallitus erosi helmikuun 2014 alussa Sosialistisen kansanpuolueen eron vuoksi, minkä jälkeen muodostettiin sosiaalidemokraateista ja Radikaalista Venstrestä koostunut Helle Thorning-Schmidtin II hallitus.

## Hallituksen kokoonpano

## Lähteet
Honda CR-Z

**Honda CR-Z** on Hondan vuosina 2010–2016 valmistama urheilullinen hybridiauto. Malli esiteltiin Geneven autonäyttelyssä keväällä 2010 ja sitä valmistettiin Japanin Suzukassa. CR-Z on saanut suuresti vaikutteita vuosina 1983–1991 valmistetusta Honda CR-X:stä. 

Vuoden 2010 Euro NCAP -kolaritestistä CR-Z sai tulokseksi täydet viisi tähteä.

Honda CR-Z:n perusrakenne on sama kuin valmistajan toisessa hybridiautossa, Honda Insightissa. Honda Jazzista peräisin oleva 1,5-litrainen VTEC-bensiinimoottori toimii yhdessä IMA:n (Intergrated Motor Assist) kanssa. IMA toimii laturina jarrutuksissa ja rullatessa, kun kytkinpoljin on painettuna pohjaan. Yhdessä moottorit tuottavat tehoa 124 hevosvoimaa ja vääntöä 174 newtonmetriä. Huippunopeus on 200 km/h ja kiihtyvyys nollasta sataan 9,9 sekuntia. Voimansiirtona autossa on kuusivaihteinen manuaalivaihteisto tai portaaton CVT-automaattivaihteisto.

Suomessa varustetasoja oli kaksi: S ja GT. 

S-varusteluun kuului kuusi turvatyynyä, ESP, aktiiviset pääntuet, mäkilähtöavustin, ISOFIX-kiinnikkeet takaistuimilla, turvavyönmuistutin kaikilla istumapaikoilla, 16 tuuman teräsvanteet pölykapselein, avaimeton käynnistys, LED-taka- ja päiväajovalot, sähköikkunat edessä, automaatti-ilmastointi, lämmitettävät sähköpeilit ja etuistuimet sekä kauko-ohjattu keskuslukitus.

GT-mallissa oli lisäksi 16 tuuman kevytmetallivanteet, bi-xenon-ajovalot, pysäköintitutka takana, nahkaverhoiltu ohjauspyörä ja vaihteenvalitsimen nuppi, vakionopeudensäädin, alumiinipolkimet, tuulilasinpyyhinten sadetunnistin, sumuvalot, tummennetut takaikkunat, USB-liitäntä, valaistu hansikaslokero, Bluetooth-järjestelmä, murtohälytin ja tavaratilan suojapeite. 

## Lähteet

 

## Aiheesta muualla
NSU 110

**NSU 110** on vuosina 1965–1967 valmistettu pikkuauto, jota valmistettiin Länsi-Saksassa yhteensä 74 000 kappaletta. Se on pidennetty muunnos mallista Prinz 1000.

NSU:n takamoottorirakenne oli pienissä autoissa melko yleinen 1950- ja 1960-luvuilla. Moottori on myös ilmajäähdytteinen. Rivinelosmoottorin iskutilavuus on 1085 cm³ ja suurin teho 39 kW /5600 r/min (DIN, 53 hv) ja suurin vääntömomentti 78,5 Nm /2500 r/min (DIN).

Edessä oleva matkatavarasäiliö eli tavaratila on iso. Sen luukku, takana oleva konepelti sekä polttoainesäiliön luukku avataan sisältä. Sisätilat ovat pikkuautoksi suhteellisen isot pitkän akselivälin ansiosta.

Ajo-ominaisuudet ovat hyvät esimerkiksi kaarreajossa. Edessä ovat levyjarrut ja takana rumpujarrut, jotka toimivat hyvin. Epäkohta on kuitenkin tuulilasi, sillä karkaistu tuulilasi saattaa sirpaloitua yhdestä ainoasta kivestä.

Autolehden koeajossa kulutus oli melko korkea pikkuautoksi. Kulutus vaihtelee välillä 8-11,4 litraa /100 km.

Suorituskyky on 1960-luvun pikkuautoksi melko hyvä, NSU 110 kiihtyi 0-100 km/t 17,0 sekunnissa ja 0-120 km/t 29,4 sekunnissa. Huippunopeus on autolehden mukaan 134,3 km/t, valmistajan mukaan 145 km/t.

NSU 110 maksoi Suomessa vuonna 1966 8980 markkaa.

## Mitat

## Lähteet
Châteauneuf-sur-Isère

**Châteauneuf-sur-Isère** on kunta itäisessä Ranskassa Drômen departementissa Rhône-Alpesin alueella. Se sijaitsee Isèrejoen varrella. Kunnassa on vanhan Vernaisonin luostarin jäänteet.

## Lähteet

## Aiheesta muualla
Jääkiekon Mestarien liigan kausi 2015–2016

**Jääkiekon Mestarien liigan kausi 2015–2016** alkoi 20. elokuuta 2015, kauteen osallistui 48 joukkuetta. 

## Alkulohkot

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

### Lohko I

### Lohko J

### Lohko K

### Lohko L

### Lohko M

### Lohko N

### Lohko O

### Lohko P

## Pudotuspelit

### Kaavio

### 1. kierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Neljännesvälierät

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Puolivälierät

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Välierät

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}
### Loppuottelu

## Aiheesta muualla
* Liigan virallinen sivusto
Loksim3D

**Loksim3D **on junasimulaattori, joka perustuu suurimmilta osin Saksaan.

## Lisäosat
Peli sijaitsee internetsivulla josta voi ladata itse pelin ja lisäosia. Lisäosia ovat esim. radat ja ohjaamot/veturit.

## Aiheesta muualla
* Pelin sivut (saksaksi)
Incubus (täsmennyssivu)

**Incubus** tarkoittaa seuraavia asioita:

* incubus, demoni keskiaikaisessa mytologiassa
* Incubus, yhdysvaltalainen rockyhtye
* Opprobrium (perustettiin nimellä Incubus), yhdysvaltalainen death metal -yhtye
* *[[Incubus (elokuva)|Incubus]]*, yhdysvaltalainen elokuva vuodelta 1966
* *[[Incubus (vuoden 1982 elokuva)|Incubus]]*, kanadalainen elokuva vuodelta 1982
* *[[Incubus (vuoden 2006 elokuva)|Incubus]]*, brittiläinen elokuva vuodelta 2006.
Itä-Afrikan kuivuuskausi 2011

**Itä-Afrikan kuivuuskausi 2011** oli heinäkuusta 2011 vuoden 2012 puoliväliin kestänyt kuivuusjakso Itä-Afrikan alueella. Noin 10 miljoonaa ihmistä kärsi ruoan ja veden puutteesta. Erityisesti Etiopia, Kenia ja Somalia ajautuivat humanitaariseen kriisiin kuivuuden takia. Kuivuus johti satojentuhansien ihmisten kuolemaan. Viimeksi kuivuus oli yhtä kova 60 vuotta aiemmin.

## Somaliassa
Keski-ja Etelä-Somaliassa kuoli arviolta 258 000 ihmistä (4,6 % väestöstä) lokakuun 2010 – huhtikuun 2012 välillä. Pahin tilanne oli touko–elokuussa 2011. Kuolleista 133 000 oli alaikäisiä. 10 % alle 5-vuotiaista lapsista kuoli. Pahiten kuivuus iski Ala-Shabeellahaan (18 % alle 5-vuotiaista kuoli), Mogadishuun (17 % alle 5-vuotiaista) ja Bayhin (13 % alle 5-vuotiaista). Somaliassa oli viimeksi yhtä paha nälänhätäkatastrofi 25 vuotta aiemmin.

Kuivuus johti karjan kuolemiin, huonompiin satoihin, työn tarpeen vähentymiseen ja kotitalouksien tulojen tipahtamiseen. Ruoan vähyyden vuoksi ruoasta joutui maksamaan liian korkealle noussutta hintaa. Hallituksen ja al-Shabaabin välinen sota ja muut väkivallanteot estivät ruokakuljetusten toimittamisen nälkäisille. Etenkin al-Shabaabin valvonnassa olleilla alueilla kärsittiin nälänhädästä pahasti.

## Lähteet

## Aiheesta muualla
Andy Green

**Andrew Duncan ”Andy” Green**, OBE (s. 30. heinäkuuta 1962) on brittiläinen hävittäjälentäjä ja nykyisen maanopeusennätyksen haltija. Hän ajoi sen Thrust SSC -ajoneuvolla. Tämä ennätysyritys teki hänestä ainoan ihmisen maailmassa, joka on ajanut autolla ääntä nopeammin. Hän myös yrittää uutta maanopeusennätystä Bloodhound SSC -ajoneuvolla, jolla on tavoitteena rikkoa tuhannen mailin tuntinopeus. Päivätyönään hän toimii hävittäjälentäjänä. Lisäksi hän on suorittanut Oxfordin yliopistossa matematiikan tutkinnon.

## Lähteet
Roberto Bonano

**Roberto Óscar Bonano** (s. 24. tammikuuta 1970 Rosario) on uransa lopettanut argentiinalainen jalkapalloilija. Pelipaikaltaan hän oli maalivahti.

Bonano edusti ammattilaisurallaan argentiinalaisia Rosario Centralia ja River Platea sekä espanjalaisia Barcelonaa, Real Murciaa ja Deportivo Alavésia. Hän pelasi yhteensä 233 Argentiinan Primera Divisiónin, 68 Espanjan Primera Divisiónin ja 50 Espanjan Segunda Divisiónin ottelua.

Argentiinan A-maajoukkueessa Bonano pelasi 13 ottelua vuosina 1996 ja 1999–2000. Hän oli mukana MM-kilpailuissa 2002 mutta ei päässyt siellä pelaamaan.

## Lähteet
Die (Drôme)

**Die** on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyyksiä ovat 1000-luvulta peräisin oleva Notre-Damen katedraali sekä Valcroissantin luostari. Dien erikoisuus on kuohuviini *Clairette de Die*.

## Aiheesta muualla


Tiedosto:Die_08_2006_087.jpg|Cathédrale Notre-Dame de Die
Tiedosto:Abbaye_de_Valcroissant_-_abbatiale.JPG|Abbaye de Valcroissant


## Lähteet
Škoda 440

**Škoda 440** oli tšekkoslovakialaisen AZNP:n vuosina 1955–1959 valmistama pienehkö kaksiovinen auto. Mallia valmistettiin kaikkiaan 75 417 kappaletta.

Autossa on nelitahtinen nelisylinterinen 1 089 cm³ rivimoottori. Škoda 440 on nimetty moottorinsa mukaan: 4 sylinteriä ja tehoa 40 hevosvoimaa (eli 29 kilowattia). Vaihteita on neljä, joista ensimmäinen on synkronoimaton.

Škodan vaihteenvalitsin on halvemmassa *Standard*-mallissa lattialla, ja kalliimmassa *Export*-mallissa ohjauspyörässä. Siinä oli myös enemmän kromauksia ja koristeita. Kaasupolkimen asento on liian pysty. Viimeistely ja työn laatu oli puutteellista.

440:n jousitus oli varsin kova. Edessä ja takana oli lehtijouset.

Tekniikan Maailman koeajossa bensiinin kulutus oli lähes 10 litraa /100 km. Suorituskyky oli vaatimaton, vaikka 1950-luvun autojen kiihtyvyys onkin heikkoa myöhempiin autoihin verrattuna. Škoda 440 kiihtyi 0–50 km/h 5,5 sekunnissa, 0–80 km/h 15,0 sekunnissa ja 0–100 km/h 30,0 sekunnissa. Huippunopeus oli vain 115 km/h.

Škoda 440 Standard maksoi Suomessa vuonna 1956 470 000 markkaa.

## Mitat

## Lähteet

## Aiheesta muualla
Crest

**Crest** on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyys on 52 metriä korkea linnan päätorni, joka on korkein keskiaikainen linnantorni Euroopassa.

## Aiheesta muualla

## Lähteet
Ojutjärvi

**Ojutjärvi** eli **Oijärvi** (ent. **Iso Oijusjärvi**) on järvi Kauhavalla, Etelä-Pohjanmaalla. Sen rantaviiva on pituudeltaan 4,7 kilometriä, ja järven pinta-ala on 56,7 hehtaaria. Se kuuluu Kauhavanjoen vesistöalueeseen. Järven suurin syvyys on hieman yli kaksi metriä.

Ojutjärvi on luonnontilainen, humuspitoinen järvi. Sieltä pyydetään haukea, ahventa ja kirjolohta. Ojutjärven rannalla ovat Kauhavan kaupungin venepaikat.

Ojutjärven rannalla sijaitsee Kauhavan seurakunnan leirikeskus. Siellä on myös uimaranta.

## Lähteet
Bror Laurla

**Bror Laurla** (17. kesäkuuta 1914 – 23. maaliskuuta 1990) oli suomalainen talvisodan ja välirauhan ajan historiasta kirjoittanut kirjailija.

Laurla kävi Oulun ruotsalaista yhteiskoulua ja pääsi ylioppilaaksi 1934. Hän kävi kadettikoulun 1936–1938. Talvisodan aikana Laurla oli patterinpäällikkönä Raskas Patteristo 4:ssä Taipaleessa. Jatkosodassa hän oli patteristoupseerina Raskas Patteristo 15:ssä ja Raskas Patteristo 33:ssa sekä Kevyt Patteristo 23:ssa Itä-Karjalassa ja Karjalan kannaksella. Laurla toimi vuonna 1944 Raskas Patteristo 33:n vt. komentajana Karjalan kannaksella ja Lapin sodan aikana hän oli patterinpäällikkönä Kenttätykistörykmentti 1:ssa 1944–1945. Sotien jälkeen Laurla siirtyi liikealalle.

## Teoksia
* *Tie talvisotaan*. Vapaus-sarja 1. Kustannuspiste, Tampere 1978
* *Tie talvisodan rauhaan*. Librum, Helsinki 1982
* *Talvisodasta jatkosotaan: viisitoista kuukautta välirauhan aikaa*. Fennia, Espoo 1986

## Lähteet
Hino Contessa

**Hino Contessa** on vuosina 1961&ndash;1967 valmistettu japanilainen pikkuauto. Contessaa valmistettiin kahtena korimallina, porrasperänä ja coupéna.

Contessasta on kaksi sukupolvea, jotka nimettiin PC:ksi ja PD:ksi. PC-sarjaa valmistettiin vuosina 1961&ndash;1964 yhteensä 47&nbsp;300 ja seuraavan sukupolven PD:tä noin 55&nbsp;000 kappaletta. Autoa ei ole tuotu Suomeen, mutta vuosina 1964&ndash;1967 valmistettua 1300-mallia tuotiin Euroopan maista ainakin Sveitsiin ja Alankomaihin.

Contessan tuotannon päättymiseen vaikutti Toyota ostamalla Hinon tehtaan. Samalla päättyi Hino-henkilöautojen tuotanto.

Hino käytti Contessassa ranskalaiselta Renault’lta ostettua tekniikkaa, jota oli käytetty Renault 4CV:ssä.

Konetukko Oy solmi maahantuontisopimuksen Hino Contessasta vuonna 1965, mutta autoja ehti tulla Suomeen vain puolisen tusinaa kappaletta ennen mallin valmistuksen loppumista.

## PC (1961&ndash;1964)

Ensimmäisen sukupolven PC-mallit (1961&ndash;64) olivat takamoottorisia. Vesijäähdytteisen 893 cm³ rivinelosmoottorin teho on 26 kilowattia (tehonormi ei tiedossa, 35 hv). Contessa PC on kevyt, se painaa vain 750 kg.

### 900 Sprint
**Hino Contessa 900 Sprint** on siro pieni urheiluauto, jonka on muotoillut kuuluisa italialainen automuotoilija Giovanni Michelotti. 900 Sprint on Contessan coupé-malli. Sprint-malli painaa vain 650 kg.

## PD (1964&ndash;1967)

Toisen sukupolven PD-malleissa (1964&ndash;1967) on 1251-kuutioinen Renault’n lisenssillä valmistettu moottori. PD-mallien nimi oli iskutilavuuden mukaan **Hino Contessa 1300**. Mallia tuotiin mm. Sveitsiin ja Alankomaihin.

## Lähteet
* Mobilisti 7/2014, sivut 76-77
Mazda 1200

**Mazda 1200** oli Mazdan vuosina 1967–1977 valmistama automalli. Malli oli varhaisimpia Suomeen Japanista tuotuja Mazdoja.

## 1969 malli
Vuosimallin 1969 Mazda 1200 de Luxe oli pikkuautoksi suorituskykyinen, mutta sen ajo-ominaisuuksissa oli huomattavia heikkouksia. Auton suuntavakavuus oli heikko ja ohjaus täysin tunnoton, mikä vaikeutti nopeaa ajamista.

Jousitus aiheutti hyppimistä sorateiden kuopissa, sekä etu- että takapäässä. Kaarteissa auton etu- ja takapää saattoivat yllättäen luistaa, joka vaikeutti kaarreajoa. Mazdan ensiasennusrenkaat saivat myös lehdistöltä moitteita.

Luokassaan melko vahvan nelisylinterisen rivimoottorin iskutilavuus on 1 169 cm³. Suurin teho on 50 kilowattia /6000 r/min (DIN, 68 hv) ja suurin vääntömomentti 94 Nm /3000 r/min (DIN). Nelivaihteinen vaihteisto on täysin synkronoitu. Edessä ovat levy- ja takana rumpujarrut.

Mazda 1200 de Luxe kiihtyi 0–100 km/h 16,3 sekunnissa. Huippunopeus on Tekniikan Maailman mukaan 142,9 km/h, joka on lähes sama kuin valmistajan ilmoittama 145 km/h.

Mazda 1200 de Luxe maksoi Suomessa vuonna 1969 11 490 markkaa.

## Mitat (1969 malli)

## Lähteet

## Aiheesta muualla
BMW 319

**BMW 319** on vuosina 1934–1937 valmistettu automalli. 319-mallia valmistettiin yhteensä vain 6468 yksilöä. 319:n seuraaja vuonna 1937 oli BMW 320-malli.

Autolehdistö, esimerkiksi englantilainen *Motor Sport* -lehti kehui BMW 319:n ajo-ominaisuuksia sekä 319:n tehokkaamman urheilumallin suorituskykyä. 319 on vakaa ajettava mutkaisillakin teillä. Ohjaus toimii hyvin.

Etupyörissä on erillisjousitus. Edessä on poikittainen lehtijousi ja takana pitkittäiset lehtijouset. Kaikissa neljässä pyörässä on rumpujarrut. Sisustus on vaalea. Kojetaulun mittarit ovat valkopohjaiset kuten myös painikkeet ja katkaisimet.

BMW 319:ssä on 1911 cm³ 6-sylinterinen rivimoottori. Tehoa on 33 kW /3750 r/min (eli 45 hv). 319:n urheilumallissa on moottorista otettu enemmän tehoa, 55 hv eli 40,5 kW. Vaihteita on neljä.

319:n huippunopeus on noin 115-120 km/t. *Motor Sport* -lehden mittauksessa BMW 319 kiihtyi 16-80 km/t 15 sekunnissa ja 16-96 km/t 21 sekunnissa.

## Lähteet
Veynes

**Veynes** on kunta Kaakkois-Ranskassa Hautes-Alpesin departementissa Provence-Alpit-Rivieran alueella.

## Liikenne
Veynes on tärkeä rautatieliikenteen solmukohta Ranskan eteläisillä Alpeilla. Rautatieyhtiö PLM:n rakentama rautatie Marseillesta Veynesiin valmistui vuonna 1875. Seuraavaksi valmistuivat linjat Grenoble–Veynes vuonna 1878, Veynes–Briançon vuonna 1884 ja Veynes–Valence vuonna 1894. Tällöin kaupungista oli rautatieyhteys neljään ilmansuuntaan, ja tätä yhteyttä kutsuttiin Veynesin tähdeksi (*Étoile de Veynes*). Kaupungissa on museo, jossa kerrotaan rautatien historiasta.

## Lähteet

## Aiheesta muualla
Agar.io

**Agar.io** (tai **Agario**) on Matheus Valadaresin kehittämä toimintapeli, joka julkaistiin 28. huhtikuuta 2015 Microsoft Windowsille sekä 8. heinäkuuta Androidille ja iOS:lle. Alun perin peli julkaistiin selainpelinä 4chan-kuvalaudalle, jossa se sai välittömästi positiivista huomiota, ja peliä suoratoistettiin useilla pelisivustoilla (esim. Twitch).

## Pelaaminen ja tavoite
Pelin aloittaessa pelaaja ohjaa pientä palloa rajatulla alueella. Pallolle voi antaa nimen, joka näkyy pallossa myös muille pelaajille. Pelaajan tulee syödä muita pelaajia ja välttää itse tulemasta syödyksi. Pelaajan pallo kasvaa sitä mukaa, kun hän syö muita kohteita pelialueelta. Mitä isommaksi pallo kasvaa, sitä hitaammaksi pallon liikuttaminen tulee. Kartalla eli pelialueella on myös pieniä pellettejä jotka kasvattavat palloa. Muiden pelaajien lisäksi kartalla on myös viruksia, vihreitä palloja, jotka eivät ole toisten pelaajien ohjattavissa. Kun virusta isomman pallon ohjaa viruksen päälle, pallo räjähtää ja pallosta tulee monta pientä palloa. Kuitenkin virusta pienempi pallo voi hyödyntää virusta piilottautumalla sen alle.

### Pelin ominaisuuksia
Ennen pelin aloittamista pelaaja voi valita peliominaisuudeksi esimerkiksi tumman kartan. Peliä voi pelata myös ilman värejä sekä "*skinejä*". Skinit ovat pelaajien palloissa olevia kuvia, jotka ovat esimerkiksi tiettyjen poliitikkojen hahmoja sekä lippuja, mikäli pallon nimessä on jonkun maan nimi. Pelaaja voi halutessaan myös olla näkemättä toisten pelaajien nimiä. Pelin päättyessä ilmestyy tilasto, jossa ilmoitetaan esimerkiksi syötyjen pelaajien ja pellettien määrä. Tilastossa näkyy myös pelin kesto eli kauanko pelaajan pallo pysyi elossa ja aika siitä, kauanko pelaaja oli top10-listassa sekä paras sijoitus siinä.  Kartta on mahdollista myös avata isoksi pelaamatta sillä.

Valittavina pelialueina ovat Pohjois- ja Etelä-Amerikka, Eurooppa, Venäjä, Turkki, Itä-Aasia, Kiina ja Oseania. Jokaisessa pelialueessa on monta eri karttaa. Pelin voi halutessa vaihtaa myös tiimi-, seikkailu- tai kaveripeliksi. Tiimipelissä pelaajat eritellään värin mukaan joukkueisiin, jotka pelaavat toisiaan vastaan. Samassa joukkueessa olevaa pelaajaa ei voi syödä. Seikkailupelissä on erilaisia ominaisuuksia, kuten esimerkiksi *äidiksi* () kutsuttu roosan värinen pallo, josta syöksyy pellettejä. Äitipalloon ajautuneet pelaajat muuttuvat ruoaksi. Kaveripelin avulla muille on mahdollista linkittää se pelialue, jolle itse pelaa. Peliin on lisätty vuonna 2016 mahdollisuus kirjautua sisään. Kirjautumisen jälkeen pelaamisesta ansaitsee kokemuspisteitä ja kolikoita, joilla voi ostaa erilaisia skinejä. Saatujen kokemuspisteiden määrä riippuu siitä, kuinka kauan pelaaja pysyy hengissä ja kuinka paljon palloja hän syö.

## Lähteet
Montmaur (Hautes-Alpes)

**Montmaur** on kunta Kaakkois-Ranskassa Hautes-Alpesin departementissa Provence-Alpit-Rivieran alueella. Se sijaitsee Dévoluyn vuoriston laidalla. Kylässä on 1300-luvulta peräisin oleva linna *château de Montmaur*. Se oli Ranskan vastarintaliikkeen linnoituksena toisen maailmansodan aikaan. 

## Aiheesta muualla

## Lähteet
Standard Pennant

**Standard Pennant** on Standard Motorin vuosina 1957–1960 valmistama pieni neliovinen henkilöauto. Pennantia valmistettiin Englannissa kaikkiaan 42&nbsp;910 kappaletta. Pennant on tavallisen Standard Ten -pikkuauton loistomalli. Moottori on sama, mutta varustelu on Pennantissa parempi. Kummankin mallin erikoisuus on alaslaskettava takaistuimen selkänoja - 1950-luvulla tämä oli uutuus.

Standard Pennantissa on nelisylinterinen nelitahtinen 948 cm³ bensiinimoottori. Teho 24 kilowattia /4500 r/min (DIN, 33 hv). Suurin vääntömomentti 62,8 Nm /2400 r/min.

Pennantille tyypillistä on kaksivärimaalaus, saatavana oli useita väriyhdistelmiä.

Pennantissa on neljä vaihdetta. Lisävarusteena oli saatavissa Laycock de Normanvillen valmistama ylivaihde sekä Standrive–automaattikytkin.

Standard Pennant oli niin kapea, että se rekisteröitiin Suomessa neljälle hengelle.

Standard Pennant Saloon maksoi Suomessa vuonna 1959 755 000 markkaa.

## Mitat

## Lähteet
Nick Robinson

**Nicholas John Robinson** (s. 22. maaliskuuta 1995 Seattle, Washington) on yhdysvaltalainen näyttelijä, joka on esiintynyt muun muassa televisiosarjassa *[[Melissa ja Joey]]* sekä elokuvissa *[[The Kings of Summer]]* (2013), *[[Jurassic World]]* (2015) ja *[[5. aalto (elokuva)|5. aalto]]* (2016).

## Filmografia
### Elokuvat

### Televisio

### Videopelit

### Web

## Lähteet
### Viitteet
Luettelo pikkuplaneetoista: 437001–438000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 437001:stä ja päättyen 438000:een. Kokonaisen luettelon löytää katsomalla Luettelo pikkuplaneetoista.

## 437001-437100

## 437101-437200

## 437201-437300

## 437301-437400

## 437401-437500

## 437501-437600

## 437601-437700

## 437701-437800

## 437801-437900

## 437901-438000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
La Rochette (Hautes-Alpes)

**La Rochette** on kunta Kaakkois-Ranskassa Hautes-Alpesin departementissa Provence-Alpit-Rivieran alueella. Kunnan nähtävyys on erikoisen muotoinen kalliomuodostuma, jota kutsutaan nimellä *[[Napoleon]]in hattu.* 

## Aiheesta muualla

## Lähteet
Luettelo pikkuplaneetoista: 438001–439000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 438001:stä ja päättyen 439000:een. Kokonaisen luettelon löytää katsomalla Luettelo pikkuplaneetoista.

## 438001-438100

## 438101-438200

## 438201-438300

## 438301-438400

## 438401-438500

## 438501-438600

## 438601-438700

## 438701-438800

## 438801-438900

## 438901-439000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Fernando DDI

**Fernando Luiz de Oliveira Valença** (s. 8. maaliskuuta 1981 Garanhuns) on brasilialainen beachfutispelaaja, joka edustaa Brasilian beachfutismaajoukkuetta ja venäläistä Lokomotiv Moskovaa. Pelipaikaltaan 182 senttimetriä pitkä ja 82 kilogrammaa painava Fernando DDI on puolustaja.

Fernando DDI on pelannut Brasilian paidassa kaksissa MM-kilpailuissa, vuosina 2013 ja 2015. Vuoden 2013 MM-kilpailuista Tahitilta hän saavutti pronssia.

Fernando DDI on pelannut venäläisessä Lokomotiv Moskovassa vuodesta 2014 alkaen. Sitä ennen hän on edustanut kotimaansa seurojen lisäksi portugalilaista Sporting CP:tä ja toista venäläisseuraa Krylja Sovetovia. Kotimaansa Corinthiansin kanssa Fernando DDI saavutti seurajoukkueiden maailmanmestaruuden vuonna 2013.

## Lähteet
Ari Eldon

**Ari Eldon Jónsson** (s. 1969) on islantilainen basisti ja kitaristi. Hän on soittanut islantilaisessa post-punk yhtyeessä Bless. Suomessa hän on soittanut mm. yhtyeissä Rastas, Brüssel Kaupallinen ja Natisuta Hetekata. Hänen veljensä Þór Eldon soitti islantilaisessa The Sugarcubes -yhtyeessä. 

## Lähteet
Todistusaineisto

**Todistusaineisto** on oikeudenkäynneissä se aineisto, johon tuomari saa perustaa ratkaisunsa. Yleensä oikeudenkäynneissä asianosaiset nimeävät todisteet ja ratkaisu tehdään niiden perusteella. On olemassa kuitenkin inkvisitorisia prosessimuotoja, joissa tuomari voi itse nimetä todisteita ja hankkia sellaisia.

Suomessa riita- ja rikosasioissa yleisissä tuomioistuimissa asianosaiset eli kantaja ja vastaaja nimeävät todisteet harvinaisia poikkeustilanteita lukuun ottamatta (esimerkiksi syytetyn mielentilatutkimus). Hallintolainkäytössä on sen sijaan yleisemmin mahdollista, että hallinto-oikeus itse hankkii selvityksiä ja lausuntoja, jotka otetaan asiaa ratkaistaessa huomioon.

Suomen oikeudenkäymiskaaren 17 luvun mukaan todisteet jakaantuvat suulliseen todisteluun, katselmuskohteisiin, kirjallisiin todisteisiin ja asiantuntijalausuntoihin. Jako voidaan tehdä myös henkilötodisteluun ja reaalisiin todisteisiin. Asiantuntijatodistelu on tässä jaottelussa henkilötodistelua.

Suullinen todistelu jakaantuu asianosaisten ja todistajien kertomuksiin. Todisteena voidaan huomioida myös asianosaisen käytös, esimerkiksi estetön poissaolo, kertomuksen muuttuminen tai selityksen antamatta jättäminen.

Kirjallisten todisteiden osalta todisteen muodostaa teksti, joka on jollakin alustalla; paperilla tai sähköisessä tiedostossa. Katselmuskohteita ovat esimerkiksi valokuvat, videotallenteet ja esineet. Katselmus voidaan tehdä myös paikkaan: esimerkiksi kiinteistölle tai asuntoon. Asiakirja voi olla sekä kirjallinen todiste että katselmuskohde, jos sen perusteella halutaan todistaa paitsi sen tekstisisältöä myös laatijan käsialaa tai asiakirjassa olevia sormenjälkiä taikka tahroja.

Asiantuntijalausunnot voivat olla joko kirjallisia tai suullisia. Niissä on kyse asiantuntijan selostamista kokemussäännöistä eikä niinkään kyseisen asiantuntijan omista havainnoista.

Oikeudenkäymiskaaressa säädetään todistamiskielloista. Tällöin tuomioistuin ei saa hyväksyä kyseistä todistetta todistusaineistoon. Todistamiskielto voi koskea tiedon sisältöä, hankintatapaa taikka todistajan henkilöä. Esimerkiksi pappi ei saa todistaa rippisalaisuudesta eikä kukaan tuomioistuimen neuvottelusalaisuudesta.

## Lähteet
Standard Ten

**Standard Ten** on monien eri Standard-autojen mallinimi vuosina 1906–1960. Nimi *Ten* viittaa verohevosvoimiin. Kaikkien mallien valmistaja oli brittiläinen autonvalmistaja Standard Motor Company.

## 1954–60 Ten

Suomessa tunnetuin on viimeisin Ten-malli, jota tuotiin myös Suomeen. Tätä Standard Ten -mallia valmistettiin vuosina 1954–1960 kaikkiaan 172 500 kappaletta. Pienestä koosta huolimatta ovia on neljä.

Tenin loistomalli on Standard Pennant. Moottori on sama, mutta varustelu on Pennantissa parempi. Kummankin mallin erikoisuus on alaslaskettava takaistuimen selkänoja - 1950-luvulla tämä oli uutuus.

Moottori on nestejäähdytteinen 4-tahtinen 4-sylinterinen 948 cm³ rivimoottori, teholtaan 24 kW /4500 r/min (DIN, 33 hv, epätarkka SAE-bruttoteho 27 kW), vääntömomentti 62,8 Nm /2400 r/min.

Ten on takavetoinen. Vaihteita on neljä. Lisävarusteena oli saatavissa ylivaihde, joka toimii kolmen vaihteen kanssa eli tällöin vaihteita on jopa seitsemän.

Autolehden koeajossa Standard Ten kiihtyi 0-50 km/t 8,6 sekunnissa, 0-80 km/t 21,6 sekunnissa ja 0-100 km/t 46,3 sekunnissa. Suorituskyky on heikko.

Jarrut ovat tehokkaat.

Standard-autoja toi Suomeen Korpivaara Oy. Standard Ten maksoi 700 000 markkaa vuonna 1959. Ylimääräisestä tilapäisestä autontuontiverosta johtuen Standard Ten maksoi edellisenä vuonna 1958 enemmän eli 787 000 markkaa.

Tenistä on myös farmariversio Standard Ten Companion.

## Mitat

## Lähteet
Pasi Aikio

**Pasi Aikio** on suomalainen muusikko. Hän on soittanut rumpuja mm. Electric Blue Peggy Sue and the Revolutionions from Mars, Rastas, The Blaster Master ja J.A. & Alamäki -yhtyeissä. Hän on lastenmusiikkiyhtye Taskumattien kitaristi-laulaja ja biisien tekijä.

## Lähteet
Bé Martins

**Bernardo Barral Martins Santos** (taiteilijanimeltään *Bé Martins*, joskus myös pelkkä *Bé* tai *Bernardo Santos*, s. 29. joulukuuta 1989) on brasilialaissyntyinen portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 172 senttimetriä pitkä ja 60 kilogrammaa painava Bé on pelipaikaltaan laitapelaaja.

Bé voitti Portugalin kanssa kultaa vuoden 2015 MM-kotikisoista Espinhosta. Bé teki turnauksessa kolme maalia. Samana vuonna hän saavutti Portugalin kanssa pronssia myös Euroopan kisoista Bakusta. Bé on edustanut portugalilaista SC Bragaa vuodesta 2014 lähtien. Aiemmin hän on edustanut muun muassa synnyinmaansa Brasilian Corinthiansia ja Flamengoa. 

Bén kaksoisveli Léo Martins pelaa myös Portugalin maajoukkueessa ja oli mukana voittamassa MM-kultaa 2015.

## Lähteet
Muret

**Muret** on kunta Lounais-Ranskassa Haute-Garonnen departementissa Midi-Pyrénées’n alueella. Kaupungin nähtävyyksiä on 1100-luvulta peräisin oleva Saint-Jacquesin kirkko. Sen rakennuttivat kaupungissa asuneet Commingesin kreivit.

## Tunnettuja kaupunkilaisia
Keksijä ja ilmailualan pioneeri Clément Ader oli kotoisin Muret’sta. Siellä on myös hänelle omistettu museo.

## Lähteet

## Aiheesta muualla
Charing Cross

**Charing Cross** on Strand- ja Whitehall-katujen sekä Cockspur Streetin risteyskohta Lontoon keskipisteessä Trafalgar Squaren eteläpuolella. Se on saanut nimensä paikalla sijainneen Eleonooran ristin mukaan. Ristin paikalla on vuodesta 1675 seissyt Kaarle I:n ratsastajapatsas. Uusi risti pystytettiin vuonna 1865 Charing Crossin rautatieaseman eteen.

Liikennemäärät Charing Crossin alueella ovat suuria: esimerkiksi läheisellä Northumberland Avenuella kulkee ruuhka-aikana yli 1&nbsp;400 ajoneuvoa tunnissa. Charing Cross Road alkaa St Martin-in-the-Fieldsin kohdalta ja jatkuu noin kilometrin päähän Oxford Streetille.

Charing Crossin lähellä on kaksi metroasemaa: Charing Cross ja Embankment.

## Lähteet

## Aiheesta muualla
* Näkymä Charing Crossilta Whitehallille *Google Maps*.
Thai (kissa)

**Thai** on kissarotu, ns. vanhanajan siamilainen. Rotu sai alkunsa 1950–luvulla, kun muutamat kasvattajat ympäri maailmaa jatkoivat vanhaa tyyppiä olevien siamilaisten kissojen kasvattamista. Nykyiset siamilaiset on siis jalostettu toiseen suuntaan.
Thai-kissan tunnistaa sen pyöreämmästä pään muodosta, hieman kiilamaisesta kuonosta, siamilaiselle tyypillisestä naamiokuvioinnista, sekä hyvin lyhyestä turkista. Sen silmät ovat aina siniset. Pyöreän pään vuoksi näitä vanhoja siamilaisia kutsuttiinkin joskus — ehkä vielä nykyäänkin — "omenapäiksi".
Pesäpallon suomensarja 1979

**Pesäpallon [[Suomensarja (pesäpallo)|suomensarja]]** pelattiin 35. kerran kaudella 1979. Sarja pelattiin kolmessa lohkossa kaksinkertaisena sarjana. Lohkovoittajat Siilinjärven Ponnistus, Iin Urheilijat ja Ikaalisten Tarmo nousivat suoraan mestaruussarjaan kaudeksi 1980. Lohkojen kolme heikointa putosi maakuntasarjaan. 
 
## Suomensarja

### Itälohko
Itälohkon voiton vei Siilinjärven Ponnistus, joka 9. syyskuuta Varkaudessa pelatussa uusintaottelussa kukisti Haminan Palloilijat juoksuin 8–3. 

### Etelälohko

### Länsilohko

## Lähteet

* http://www.mrasilainen.com/
Kari Rönnholm

**Kari Juhani Rönnholm** (1. elokuuta 1945 Helsinki – 22. joulukuuta 1988 Kerava) oli suomalainen koripalloilija.

Työväen Maila-Poikien kasvatti Rönnholm edusti kasvattajaseuraansa SM-sarjassa vuosina 1962–1965 saavuttaen SM-hopeaa vuonna 1965. Vuosina 1965–1974 Rönnholm edusti Tapiolan Honkaa, missä hän voitti viisi peräkkäistä Suomen mestaruutta vuosina 1968–1972, yhden SM-hopean ja -pronssin sekä kaksi Suomen cup-mestaruutta. Koko kauden pistekeskiarvoillaan hän oli SM-sarjan toiseksi paras pisteidentekijä kausilla 1968–1969 ja 1970–1971.

Suomen maajoukkueessa Rönnholm pelasi vuosina 1964–1972 120 ottelua 6,4 pisteen keskiarvolla. Hän pelasi myös kaksi A-nuorten maaottelua. Rönnholm kuului Suomen joukkueisiin Neuvostoliiton 1965 ja Suomen 1967 EM-kilpailuissa. Suomen EM-kilpailuissa isäntämaa ylsi historiansa siihen mennessä parhaaseen arvokisasijoitukseen, kuudenneksi.

Rönnholm kuoli vain 43-vuotiaana Keravalla 22. joulukuuta 1988.

Keskimatkojen juoksija Erik Rönnholm oli Rönnholmin serkku.

## Saavutuksia
### Henkilökohtaiset saavutukset
* SM-sarjan koko kauden toiseksi paras pisteidentekijä kausilla 1968–1969 ja 1970–1971

### Joukkuesaavutukset
* Suomen mestaruus 1968, 1969, 1970, 1971 ja 1972
** SM-hopeaa 1965 ja 1967
** SM-pronssia 1973
* Suomen cup 1968 ja 1971

## Lähteet
* Kari Rönnholm  baskethotel.com
* Maajoukkueprofiili  Suomen Koripalloliitto
* Profiili  fiba.com 

### Viitteet
Vinícius (futsalpelaaja)

**Vinícius Elias Teixeira** (tunnetaan paremmin nimellä *Vinícius*, s. 31. joulukuuta 1977 Cuiabá) on brasilialainen futsalpelaaja, joka edustaa Brasilian futsalmaajoukkuetta ja ADC Intelli-Orlândiaa. Pelipaikaltaan 177 senttimetriä pitkä on ala eli laitapelaaja.

Vinícius on saavuttanut Brasilian maajoukkueen kanssa kaksi MM-kultaa vuosilta 2008 ja 2012. Molemmilla kerroilla hän oli joukkueensa kapteeni. Viníciusilla on myös MM-pronssi vuodelta 2004. Vuonna 2007 hän voitti Brasilian kanssa kultaa Pan-Amerikan kisoista Rio de Janeirosta.

Vinícius on edustanut kotimaansa ADC Intelli-Orlândiaa vuodesta 2012 asti. Sitä ennen hän on pelannut kotimaansa lisäksi Espanjassa ja Venäjällä. Vuodet 2004-2011 Vinícius edusti espanjalaista ElPozo Murciaa, jonka paidassa hän voitti kolme Espanjan mestaruutta.

Myös Viníciusin isoveli Lenísio on futsalpelaaja. Hän oli mukana voittamassa maailmanmestaruutta vuonna 2008.

## Lähteet
Sergei Kulanko

**Sergei Kulanko** (vuoteen 1935 **Kulikoff**; 23. kesäkuuta 1902 Viipuri – 7. toukokuuta 1981 Helsinki) oli suomalainen pianisti ja säveltäjä. Hän opetti pitkään Viipurin musiikkiopistossa, joka talvisodan sytyttyä siirtyi Lahteen.

Kulanko opiskeli musiikkia aluksi Viipurissa ja sitten ulkomailla, ensin Leipzigin konservatoriossa vuosina 1922–1925 ja myöhemmin Pariisissa vuonna 1935. Pianonsoittoa hänelle opettivat Leipzigissa Robert Teichmüller ja Pariisissa Lazare Lévy ja sävellystä Leipzigin konservatoriossa Ernst Paul ja Hermann Grabner. Kulanko toimi 1925–1967 pianonsoitonopettajana Viipurin musiikkiopistossa, jonka nimi muuttui sittemmin Lahden musiikkiopistoksi.

Kulangon sävellystuotantoon kuuluu pianokonsertto h-molli sekä pianoteoksia ja lauluja.

## Lähteet
Patrick Bamford

**Patrick James Bamford** (s. 5. syyskuuta 1993 Grantham) on englantilainen jalkapalloilija, joka edustaa Englannin mestaruussarjassa pelaavaa Sheffield Unitedia. Vasenjalkainen Bamford on pelipaikaltaan hyökkääjä.

## Ura
### Seurajoukkueura
Bamford on Nottingham Forestin kasvatti. Hän edusti seuran Mestaruussarjassa pelaavaa ykkösjoukkuetta vuodet 2011–2012 pelaten kaksi ottelua. Tammikuussa 2012 Bamford siirtyi Valioliigan Chelsean riveihin. Marraskuussa 2012 Bamford siirtyi lainalle Ykkösliigan Milton Keynes Donsiin, jossa hän pelasi tammikuuhun 2014 mennessä 37 ottelua tehden 18 maalia. Kevätkauden 2014 Bamford oli lainassa Mestaruussarjan Derby Countyssä. Kauden 2014–2015 Bamford oli lainassa jälleen Mestaruussarjassa, nyt Middlesbrough’ssa, jossa hän pelasi 39 ottelua tehden 17 maalia ja kauden jälkeen hänet valittiin Mestaruussarjan parhaaksi pelaajaksi.

Heinäkuussa 2015 Bamford siirtyi lainalle Valioliigan Crystal Palaceen. Lainan piti kestää koko kauden ajan, mutta joulukuussa Bamford pyysi itse lainasopimuksen purkamista vähäiseksi jääneen peliajan vuoksi. Hän pelasi Crystal Palacen paidassa ainoastaan kuusi valioliigaottelua ilman maaleja.

Tammikuussa 2016 Bamford siirtyi loppukauden kattavalla lainasopimuksella Norwich Cityn riveihin. Elokuusta 2016 tammikuuhun 2017 hän pelasi lainalla Burnleyssä. Hän siirtyi tammikuussa 2017 Middlesbrough’n ja kesällä 2018 Leeds Unitediin. Leeds nousi vuonna 2020 Valioliigaan, jossa Bamford pelasi kaudella 2020–2021 joukkueensa kaikki 38 ottelua ja yhtä lukuun ottamatta avauskokoonpanossa ja teki niissä 17 maalia, millä hän oli koko liigan maalintekijätilastossa neljännellä sijalla. Seuraavalla kaudella hän kärsi loukkaantumisista, ja pelasi vain yhdeksän liigaottelua, ja teki kaksi maalia. Kaudella 2022–2023 hän viimeisteli neljä maalia pelaamissaan 28 valioliigaottelussa. Seuraavalla kaudella hän pelasi Mestaruussarjassa 33 ottelua ja teki kahdeksan maalia. Kaudella 2024–2025 hän pelasi 17 sarjaottelua ilman maaleja. Elokuun lopussa 2025 Bamford ja Leeds purkivat sopimuksensa yhteisymmärryksessä.

Marraskuussa 2025 Bamford allekirjoitti 1,5 kuukauden mittaisen sopimuksen Sheffield Unitedin kanssa. Hän pelasi pätkäsopimuksen aikana Mestaruussarjassa 10 ottelua, joissa hän teki viisi maalia. Tammikuussa 2026 Bamford allekirjoitti Sheffield Unitedin kanssa kesään 2027 asti ulottuvan jatkosopimuksen.

### Maajoukkueura
Bamford edusti Irlannin alle 18-vuotiaiden maajoukkuetta vuonna 2010. Hän sai tähän mahdollisuuden isovanhempansa, joka on syntynyt Irlannissa, kautta. Bamford on kuitenkin edustanut Englantia alle 18-, alle 19- ja alle 21-vuotiaissa. Hän pelasi Englannin A-maajoukkueessa toistaiseksi ainoan ottelunsa syyskuussa 2021 MM-karsinnassa Andorraa vastaan.

## Muuta
Bamford oli erittäin lahjakas. Koulussa hänelle tarjottiin jopa stipendiä arvostettuun yhdysvaltalaiseen Harvardin yliopistoon, mutta hän kieltäytyi, sillä hän halusi panostaa jalkapallouraansa. Bamford osaa soittaa myös pianoa, viulua ja saksofonia.

## Saavutukset
**Henkilökohtainen**
* Englannin Mestaruussarjan paras pelaaja kaudella 2014–2015

## Lähteet
Tahitin beachfutismaajoukkue

**Tahitin beachfutismaajoukkue** (lempinimeltään *Tiki Toa*, ) edustaa Tahitia beachfutiksen kansainvälisissä otteluissa. Joukkuetta hallinnoi Tahitin jalkapalloliitto ja se kuuluu OFC:hen ja FIFA:an. Tahitin maajoukkue kilpaili ensimmäistä kertaa MM-kilpailuissa vuonna 2011 Ravennassa. Vuoden 2015 MM-kilpailuissa Espinhossa Tahiti selviytyi finaaliin, jonka se hävisi isäntämaa Portugalille 5-3. 

Maajoukkueen päävalmentajana toimii Tehina Rota ja kapteenina Raimana Li Fung Kuee. 

## Pelaajat
Tahitin pelaajat vuoden 2015 MM-kilpailuissa, joista joukkue saavutti hopeaa.

* **1** MV Jonathan Torohia
* **2** P Angelo Tchen
* **3** P Tainui Lehartel
* **4** P Heimanu Taiarui
* **5** L Raimoana Bennett
* **6** L Patrick Tepa

* **7** L Raimana Li Fung Kuee (**C**)
* **8** L Heiarii Tavanae
* **9** H Naea Bennett
* **10** H Tearii Labaste
* **11** L Teva Zaveroni
* **12** MV Franck Revel

## Lähteet
Nuottavaara

**Nuottavaara** eli **Nuottivaara** (; ) on kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Pietarin ja Murmanskin välisen M18-valtatien varrella 26 kilometriä Sosnavitsasta luoteeseen. Kylässä ei ole vakituista asutusta (vuonna 2013).

1900-luvun alussa Nuottavaara lähikylineen muodosti Suikujärven volostin kyläkunnan, johon kuuluivat Ehätysvaaran (ven. *Perevoznaja varaka*), Ipatin (*Udozero*), Kalliovaaran (*Kallivaraka*), Kangasvaaran (*Borovaraka*), Kiprolan (*Kiprijanovo*), Kontiojärven (*Medvežje Ozero*), Kurjavaaran (*Kurjavaraka*), Niikkananvaaran, Nuottavaaran ja Pertojärven (*Pertozero*) kylät sekä Ahvenvaaran (*Okunevaraka*), Hanhivaaran (*Gangivaraka*), Luulammen (*Lugolambina*), Nälkävaaran (*Golodnaja Varaka*), Patavaaran (*Padovarakka*), Sepänvaaran (*Šeppjavaraka*), Sosnavitsan, Suovaaran (*Šujevaraka*) ja Tappajanvaaran (*Toppovarakka*) uudiskylät. Vuonna 1905 niissä oli yhteensä 815 asukasta. Nuottavaaran kylässä oli 38 taloa ja 242 asukasta.

Neuvostoaikana perustettiin Tunkuan piirin kuulunut Nuottavaaran kyläneuvosto. Vuonna 1933 sen 15 asutuksessa oli 868 asukasta, joista valtaosa oli karjalaisia. Muiden kansallisuuksien edustajia asui lähes yksinomaan Sosnavitsan lähelle Mustaojalle perustetun tiilitehtaan asutuksessa. Nuottavaaran kylässä asukkaita oli 314 henkeä. Myöhemmin Nuottavaara liitettiin Lehdon kyläneuvostoon.

Kylässä on syntynyt karjalainen poliitikko Kuzma Filatov.

## Lähteet
Senez

**Senez** on kunta Kaakkois-Ranskassa Alpes-de-Haute-Provencen departementissa Provence-Alpit-Rivieran alueella. Kunnan nähtävyys on katedraali Notre-Dame-de-l'Assomption, jossa on sisustuksena Aubussonin tapetteja.

## Aiheesta muualla

## Lähteet
Avianca Honduras

**Avianca Honduras**  on hondurasilainen lentoyhtiö, jonka kotipaikka on La Ceiba. Se perustettiin vuonna 1981 nimellä **Isleña Airlines**. Yhtiö liitettiin vuonna 2014 Aviancaan, jonka omistuksessa yhtiö on.

## Laivasto
Heinäkuussa 2015:

* 4 ATR 42-300
* 2 ATR 72-600

## Lähteet
Castellane

**Castellane** on kunta Kaakkois-Ranskassa Alpes-de-Haute-Provencen departementissa Provence-Alpit-Rivieran alueella. Se sijaitsee Verdon-joen varrella. Kunnan nähtävyyksiä on linna *château d'Éoulx*.

## Aiheesta muualla

## Lähteet
Niikkananvaara

**Niikkananvaara** (; ) on kylä Karjalan tasavallan Belomorskin piirin Kesäjoen kunnassa Venäjällä. Se sijaitsee lähellä Pietarin ja Murmanskin välistä M18-valtatietä 20 kilometriä Kesäjoelta luoteeseen. Kylässä ei ole vakituista asutusta (vuonna 2013).

1900-luvun alussa Niikkananvaara kuului Suikujärven volostin Nuottavaaran kyläkuntaan. Vuonna 1905 kylässä oli 17 taloa ja 98 asukasta. Neuvostoaikana perustettiin Tunkuan piiriin kuulunut Niikkananvaaran kyläneuvosto, johon kuuluivat myös Kangasvaaran (ven. *Borovaraka*), Kiprolan (*Kiprijanovo*), Kontiojärven (*Medvežje Ozero*), Kurjavaaran (*Kurjavaraka*) ja Luulammen (*Lugolambina*) kylät. Vuonna 1933 kyläneuvoston 11 asutuksessa oli 574 asukasta, joista noin 60 % oli karjalaisia, 25 % suomalaisia  ja 15 % venäläisiä. Suomalaisia asui Luulammella ja uudessa Impivaaran kylässä, venäläisiä lähinnä Luulammella sekä uusissa metsätyöläisasutuksissa. Niikkananvaaran kylässä asukkaita oli 101, kaikki karjalaisia. Kyläneuvosto lakkautettiin vuonna 1958 ja sen asutukset liitettiin Kesäjoen taajamaneuvostoon ja Lehdon kyläneuvostoon.

## Lähteet
LANCO

**LANCO** (Línea Aérea Carguera de Colombia S.A.)  on kolumbialainen rahtilentoyhtiö, jonka kotipaikka on Bogotá. Se perustettiin vuonna 2009. 

LATAM Airlines Group omistaa LANCOsta 90 prosenttia. LANCO lentää kaikki lentonsa LAN Cargon nimellä.

## Laivasto
Heinäkuussa 2015:

* 1 Boeing 767-300ERF
* 1 Boeing 777F

## Lähteet